[{"text_idx": "#000002", "text": "Colofn ddigidol Awst EGO- os ydych chi yn Aberystwyth neu Aberaeron efallai eich bod wedi darllen hwn eisoes!"}, {"text_idx": "#000003", "text": "Os ydych chi\u2019n rhedeg busnes a bod gennych bresenoldeb gweithredol ar-lein, dylech feddwl am Instagram a defnyddio straeon. Cyfeirir at Instagram yn aml fel platfform cyfryngau cymdeithasol a ddefnyddir ar gyfer darganfod cynnyrch newydd neu sy\u2019n ysbrydoli defnyddwyr i brynu, a chyda 1 biliwn o ddefnyddwyr gweithredol yn fisol, mae yna lawer iawn o ddarpar gwsmeriaid allan \u2018na. Ond, rhaid cofio- nid yw\u2019n addas i bawb nac chwaith yn gweddu i bob math o fenter, felly gwnewch ychydig o ymchwil i ddechrau (edrychwch ar y gystadleuaeth neu fusnesau tebyg yn eich maes efallai) a pheidiwch a\u0302 thrio gwneud gormod ar unwaith."}, {"text_idx": "#000004", "text": "Rhaid wastad cofio, fod delweddau yn iaith fyd-eang, ac o ran Instagram, mae\u2019r gweledol yn allweddol. Fe\u2019i cre\u0308wyd i fod yn blatfform hardd, felly cadwch hynny mewn cof. Ceisiwch wneud i\u2019ch pyst edrych yn weddol unffurf (hyd yn oed y rhai thematig) \u2013 boed yr un math o arddull (e.e. unlliw) neu ddefnyddio\u2019r un hidlwyr a fframiau. Rhai enghreifftiau gwych o borthwyr \u201cthematig\u201d yw @minimaliststyle a @mattcrump."}, {"text_idx": "#000005", "text": "Fe unrhyw blatfform cymdeithasol, arallgyfeiriwch eich porthiant a\u2019ch stori \u2013 peidiwch a\u0302 \u201cgwerthu, gwerthu, gwerthu\u201d yn gyson ym mhob post; gadewch i\u2019ch cynulleidfa weld agweddau ar y busnes na fyddent fel arfer yn eu gweld \u2013 y tu o\u0302l i\u2019r llenni, fel petai."}, {"text_idx": "#000007", "text": "Mae algorithm Instagram yn fwystfil anodd, felly gwnewch yn siw\u0302r bod gennych yr amser i fod yn egni\u0308ol ar y platfform \u2013 sgwrsio a\u0302 phobl, ymweld a\u0302 phroffiliau eraill \u2013 po fwyaf o amser y byddwch chi\u2019n buddsoddi, yr hapusaf fydd yr algorithm gyda chi."}, {"text_idx": "#000009", "text": "Dim ond prin crafu\u2019r wyneb mae\u2019r argymhellion yma ar gyfer Insta, felly \u2013 os am sgwrs bellach, cysylltwch!"}, {"text_idx": "#000011", "text": "Save my name, email, and website in this browser for the next time I comment."}, {"text_idx": "#000017", "text": "Guestlink is closing on the 31st of March 2023."}]